Probleme by kragaanlegte verhoog waarskynlikheid vir beurtkragArgieffoto ŉ Toename in meganiese foute Saterdag by Eskom se kragstasies verlaag die beskikbaarheid van voldoende kragopwekking en beurtkrag sal Sondag waarskynlik na fase 2 aangepas word. Die kragvoorsiener het gesê hy was nie in staat om voldoende reserwes op te bou vir die komende week nie. “Ons moet dus ongelukkig aankondig dat fase 2-beurtkrag ŉ hoë moontlikheid is vir Sondag. Daar is ook ŉ hoë waarskynlikheid vir fase 2-beurtkrag Maandag, 10 Desember. Ons vra om verskoning vir die laat kennisgewing en die ongerief wat dit mag veroorsaak.” Eskom doen steeds ŉ beroep op inwoners en ondernemings om spaarsamig met elektrisiteit te werk te gaan. “Skakel asseblief alle geysers, nie-noodsaaklike beligting en elektrisiteitstoestelle af.” Beurtkragskedules vir Eskom-klante is op Eskom se webwerf beskikbaar of kontak die kontaksentrum by 0860 037 566.